દુર્ગાસિંહ પત્ની પૂનમ સાથે

દુર્ગાસિંહ પિતા બનવાની ખ્વાહિશ સાથે ઉત્તર પ્રદેશના બારાબંકીથી દિલ્હી આવ્યા હતા.

લગ્નના પાંચ-છ વર્ષ પછી પણ બાળક ન થતાં દુર્ગાસિંહે પોતાનું ગામ છોડીને દિલ્હી આવવાનો નિર્ણય કર્યો. 

જોકે, લગ્નનાં 16 વર્ષો બાદ પણ તેમને કોઈ સંતાન નથી. સંતાન માટે એક પુરુષ શું કરે, સંતાન ના હોય તો પુરુષનું દર્દ કેવું હોય, તેની વાત કહેતી આ છે દુર્ગાસિંહની કથા. 

બારાબંકીથી દિલ્હીની સફર

સંતાન પ્રાપ્તિ માટે તેમણે સંખ્યાબંધ હૉસ્પિટલના ધક્કા ખાધા છે અને બાબાના ચક્કરમાં પણ ફસાયા હતા.

મંદિરોમાં પૂજા કરાવી અને દરગાહની મઝારો પર મન્નતો પણ માગી તેમ છતાં કોઈ સફળતા મળી નથી.

આપવીતી જણાવતા દુર્ગા સિંહ કહે છે, "લગ્ન વખતે મારી ઉંમર 20-22 વર્ષ અને પત્નીની ઉંમર 18-19 વર્ષની હતી. લગ્નનાં બે ત્રણ વર્ષ અમને ચિંતા ન થઈ પણ પછી પાંચ-છ વર્ષ થઈ જતા ચિંતા થવા લાગી."

પહેલાં તેમણે બારાબંકીની એક હૉસ્પિટલમાં ચૅકઅપ કરાવ્યું. તેમણે કહ્યું,"દવાઓ ઘણી મોંઘી હતી છતાં અમે ઇલાજ કરાવ્યો. પણ કંઈ ફાયદો ના થયો."

"લખનૌની એક હૉસ્પિટલમાં ગયા, ત્યાંથી પણ કોઈ સફળતા મળી નહીં. આથી કોઈએ દિલ્હી આવીને સારવાર કરાવવાની સલાહ આપી."
... બીજા 4000 અક્ષરો માટે લેખ ચાલુ રાખો:
સંતાન માટે અજાણ્યા શહેરમાં આવ્યા...

આ રીતે સંતાન પ્રાપ્તિની ખ્વાહિશ આ દંપતીને એક અજાણ્યા શહેર દિલ્હી ખેંચી લાવી. 

દિલ્હીમાં આવીને તેમણે કોટલા વિસ્તારમાં એક રૂમ ભાડે લીધો અને પોતાનું નવું જીવન શરૂ કર્યું.  

દુર્ગાસિંહ સિક્યુરિટી ગાર્ડ તરીકે નોકરી કરે છે અને હાલ તેઓ સારવાર માટે નાણાં એકઠાં કરી રહ્યા છે. 

શું તમે આ વાંચ્યું?

જૂની વાતો યાદ કરતાં તેમણે કહ્યું,"અમારે દિલ્હીની મોંઘવારીમાં ઘર ચલાવવાનું હતું. થોડા પૈસા ઘરે મોકલવાના અને થોડા ઇલાજ માટે પણ બચાવવાના હતા. આ બધું ઘણું મુશ્કેલ અને તકલીફદાયક હતું."

"સપ્તાહમાં માત્ર એક જ રજા મળતી હતી અને તે પણ દવાખાના ચક્કર કાપવામાં પસાર થઈ જતી."

હૉસ્પિટલોના ધક્કા

દુર્ગા સિંહે હૉસ્પિટલોમાં કેટલો સમય વિતાવ્યો તેનો ખ્યાલ તેઓ જ્યારે 'ફેલોપિયન ટ્યુબ','યુટ્રસ' અને 'સીમેન' શબ્દ ઉચ્ચારે છે તેના પરથી આવી શકે છે.

તેમણે સફદરજંગથી લઈને લેડી હાર્ડિંગ સહિતની હૉસ્પિટલોની મુલાકાત લીધી છે, વર્ષોથી પ્રતિક્ષા કરી છે અને આજે પણ કરી રહ્યા છે.

તેમણે કહ્યું,"ડૉક્ટરે અમને આઈવીએફની સારવાર કરાવવાની સલાહ આપી, પણ હું અત્યાર સુધી તેના વિશે વિચારી ન શક્યો કેમ કે તે ઘણી ખર્ચાળ છે."

સંતાન પ્રાપ્તિ માટે તેઓ અત્યાર સુધી 8-9 લાખ રૂપિયા ખર્ચી ચૂક્યા છે.

જ્યારે એક બાબાના ચક્કરમાં ફસાયા

આ વિશે તેમણે કહ્યું,"એક બાબાએ મારી પાસે 20 હજાર રૂપિયા માગ્યા અને કામ ન થવા પર નાણાં પરત આપવાની બાંયધરી આપી હતી."

"મેં તેમને નાણાં આપ્યાં અને એ બાબાએ જે પણ પૂજા-વિધિ કરવા કહ્યું તે અમે બે મહિના સુધી કરતા રહ્યા."

"પછી કોઈ ફાયદો ના થયો એટલે મેં નાણાં પરત માગ્યા. તેમણે મારી વાત ટાળવાનું શરૂ કર્યું."

"પણ એક દિવસ મારા મિત્ર સાથે તેમને ત્યાં ધસી ગયો, તો તેમણે મને મારાં નાણાં પરત આપવાં જ પડ્યાં."

આ બધું યાદ કરતા દુર્ગા સિંહ કહે છે,"ઘણી વાર હું થાકીને રડવા લાગતો હતો. હજુ પણ હું અને પૂનમ દુઃખી થઈ જઈએ છીએ. પણ પછી એક બીજાને સંભાળી લઈએ છીએ."

"જોકે, અમારા જીવનમાં જે પણ દુ:ખ કે એકલતા છે, તેની અસર અમારા પરસ્પર સંબંધો પર પડી નથી."

આ વાત સાંભળીને તેમના પત્ની પૂનમના ચહેરા પર સ્મિત આવી જાય છે અને તેઓ પણ કહે છે,"એવું નથી કે અમારી વચ્ચે લડાઈ થતી નથી, પણ ક્યારેય લડાઈ એટલા માટે નથી થઈ કે અમારે સંતાન નથી. અમારી કિસ્મત માટે અમે એકબીજાને દોષ ન આપી શકીએ."

દુર્ગાસિંહને ઘણાએ આડકતરી રીતે બીજાં લગ્ન કરી લેવા પણ સલાહ આપી. 

એ વિશે જણાવતા...